als_Latn dik_Latn sag_Latn
Pjesëtari i organizatës separatiste terroriste PKK, i cili u kap në qytetin lindor turk të Dijarbakirit, zbuloi se organizata terroriste ka arritur pranë fundit të saj, dhe se në ditët e fundit askush nuk i është bashkangjitur organizatës terroriste, raporton Anadolu Agency (AA).
Forcat e Armatosura të Republikës së Turqisë këto ditë kryejnë operacione të ashpra anti-terroriste në lindje dhe juglindje të vendit. Nga goditjet e ashpra të forcave turke posaçërisht janë shënjestëruar fortesat terroriste në malet Kato dhe Tendurek dhe në gjashtë lokacione rreth qytetit Dijarbakir. Për shkak të operacioneve të shpeshta të forcave turke, numri i atyre që duan t’i bashkangjiten organizatës terroriste është zero.
Në kuadër të operacioneve që kanë nisur më 28 maj, në një zonë prej 1.528 kilometra katrorë dhe me pjesëmarrjen e më shumë se 10.000 pjesëtarëve të forcave të sigurisë dje është kapur një pjesëtar i organizatës terroriste.
Rreth asaj se sa janë efikase operacionet e fundit të forcave turke, mund të vlerësohen në bazë të deklaratave të bëra nga ai.
Terroristi i PKK-së tha se familja e tij ka bërë shumë përpjekje që ai të ndjekë studimet, por, siç tha, gjatë studimeve ishte mashtruar me premtime të ndryshme dhe i është bashkangjitur organizatës terroriste.
Ai theksoi se, ndër të tjera, i është premtuar se në Siri do të jetë zyrtar shtetëror, duke shtuar:
“Më thonin se do të punojë në shkollë ose në postë. Shpesh kam dashur të dorëzohem apo të tërhiqem nga organizata, por na thonin se ‘nëse dorëzoheni, ushtria do t’u shkatërrojë, mbi ju do të bëjnë tortura të cilat nuk mund as të imagjinohen. Me ditë do t’u mbajnë në izolim’. Kështu na kthenin”, tregon ai.
Ai më tej theksoi se për shkak të operacioneve të trupave turke nuk ka më nga ata që duan t’i bashkangjiten organizatës.
“Një vit më parë kishte anëtarë të rinj. Aktualisht nuk ka, në vitin e fundit askush nuk i është bashkangjitur organizatës terroriste PKK. Të rinjtë më nuk mund t’i mashtrojnë, sepse ata janë mbushur me mend”, thotë terroristi i kapur.
Ai tha se organizata terroriste PKK përdor metoda të ndryshme dhe gënjeshtra për t’i mashtruar të rinjtë dhe për t’i sjelljë ata në radhët e tyre.
“Na thonin se në male ka liri dhe se atje do të jetojmë si të duam. E pamë se kjo nuk ishte ashtu. Ata janë kriminelë dhe mashtrues. Shihni gjendjen time sot. Jam bërë terrorist dhe ata më sollën në këtë gjendje”, tha ai.
Ai më tej thotë se popullata lokale në këto pjesë të vendit tashmë ka marrë qëndrimin kundërshtues ndaj PKK-së dhe se njerëzit më nuk e duan organzatën terroriste.
“Populli më nuk i ndihmon. Organizata ka humbur mbështetjen. Në cilin do fshat që kemi shkuar, njerëzit na kundërshtonin. Populli nuk na do më. Ndonjëherë në fshatra qëndronim aq sa dëshironim, sot kjo nuk është e mundur. Populli po revoltohet. Organizata ka ardhur në fundin e saj”, tha terroristi i kapur.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn